Handlová

Handlová (hungare Nyitrabánya germane Kriegerhaj) estas urbo en okcidenta Slovakio en regiono Trenčín, en distrikto Prievidza. La nomo devenas el la germana hendel (=minejo).

 Situo 
La urbo situas en valo, laŭ ĉefvojo Prievidza-Zvolen, laŭ fervojo Prievidza-Banská Bystrica. Prievidza troviĝas 15 km.

 Historio 
La loko estis loĝata dum la bronzepoko. Germanaj oroministoj fondis la urbon en la 12-a jarcento, kiun la tataroj detruis en 1241. Ludoviko la 1-a donis permeson por refondi la komunumon en 1376 al la proksimaj germanaj ministoj. En 1599 la tataroj denove bruldetruis la komunumon, sed poste detruis ĝin ankaŭ armeo de Emeriko Thököly en 1680, post 2 jaroj la turkoj faris detruojn, post 2 jaroj incendio okazis. En 1697 bienocentro formiĝis, la loĝantoj okupiĝis pri agrikulturo. Ekde 1730 korporacioj ekfunkciis. La minado de terkarbo komenciĝis en la 18-a jarcento. En 1910 loĝis en la urbo 4248 da homoj, plejparte germanoj. La urbo ĝis 1919 apartenis al Nyitra (reĝa departemento), al distrikto de Prievidza. Poste ĝi apartenis al Ĉeĥoslovakio. En 1939 fabrikoj pri kemiaĵoj ekfunkciis. Post la 2-a mondmilito la germanoj estis deportitaj. En 2001 loĝis en la urbo 18 018 da homoj, (17 323 slovakoj).

 Vidindaĵoj 
 gotika katolika preĝejo Sankta Katarino el la 14-a jarcento, en 1603 renoviĝis, en 1701 barokiĝis, en la 20-a jarcento pligrandiĝis, en 1958 kaj 1996 renoviĝis
 katolika preĝejo omaĝe al Bona Ŝafisto de 1941
 postbaroka kapelo omaĝe al Johano Nepomuka el la 18-a jarcento
 postklasikisma kapelo omaĝe al Sepdolora Dipatrino el la 19-a jarcento 
 monumento de ministoj

Kategorio:Urboj de Slovakio
Kategorio:Municipoj en distrikto Prievidza